Kindlasti tekkis Teil küsimus, et kuidas ja miks on ühes Austria parimas suusakuurortis väikene hotell mis kannab nime “Mulk”? Eestlastel seostub selle nimega kindlasti midagi muud kui suured mäed ja Austria. Põhjusi on mitu ja nad kõik on tegelikult lihtsad. Esiteks on selle pisikese hotelli omanike juured otsaga Mulgimaal. Teiseks on tegemist mõnusa ja suupärase nimega millega annab seostada teatud kultuuri.
Kindlasti on ka meie tulevikuplaanide hulgas pisikese Mulgimaa ja veidi suurema Eesti kultuuri tutvustamine siin kaugel Austrias. Mulgi mustrid ja värvikad rahvarõivad ning paljud meened lubavad suhteliselt lihtsalt kuid samas meeldejäävalt tutvustada meie pisikest kodumaad väga paljudele inimestele kuna Saalbach-Hinterglemmis käib aastas hinnanguliselt 2 miljonit turisti.